સૂત્રોએ કહ્યુ કે નવા કાયદા અનુસાર નિરવ મોદીને ભાગેડુ જાહેર કર્યા બાદ સરકાર ઈન્ટરપોલને પણ સૂચિત કરી દેશે. એક વાર વિશેષ અદાલતમાં અરજી બાદ હીરા વેપારી પાસે 90 દિવસનો સમય રહેશે. ત્યારબાદ એક નોટિસ આપીને નિરવ મોદીને તપાસમાં સહયોગ આપવા માટે કહેવામાં આવશે અન્યથા તેની સંપત્તિ જપ્ત કરી લેવામાં આવશે. સરકાર આ મામલે નિરવને કોઈ પણ પ્રકારની રાહત આપવાના મૂડમાં નથી. સૂત્રો અનુસાર, ભાજપ 2019 સામાન્ય ચૂંટણીમાં ભ્રષ્ટાચારના મુદ્દાને જોરશોરથી ઉઠાવશે. ઝીરો ટોલરન્સની નીતિ અપનાવતા કોંગ્રેસ પર નિશાન સાધવાની પૂરી કોશિશ કરશે. ભાજપ રોબર્ટ વાડ્રાના ભ્રષ્ટાચાર સાથે જોડાયેલા મામલા અંગે કોંગ્રેસને ઘેરવાની કોશિશ કરશે. વાડ્રા અને તેની કંપની સ્કાઈલાઈટ હોસ્પિટાલિટીને આવકવેરા વિભાગે નોટિસ આપી છે. આવકવેરા વિભાગે 2010-11 માં ચૂકવવાના બાકી રહેલા 25 કરોડ રૂપિયા મામલે આ નોટિસ આપી છે.